ועדת הכלכלה, כנסת 20, פרוטוקול מספר 547, 2017-07-11 11:00

איתן כבל: שלום לכולם.

איתן כבל: צהריים טובים.

איתן כבל: יום שלישי, פעמיים כי טוב – בואו נעשה את זה שלוש פעמים כי טוב.

איתן כבל: יש הזדמנות.

איתן כבל: ברשותכם, אני רוצה להגיד לכם את הנושא, גברתי מנהלת הוועדה, היועץ המשפטי, דובר, רשם.

איתן כבל: אני רואה כאן אנשים שהרבה זה לא ראיתי.

איתן כבל: יש גם כאלה שפגשתי ברחוב, ברחוב המסגר, צועדים.

ברשותכם, הנושא הוא: יחד עם זאת, יש סדרה ארוכה של עניינים ונושאים של תקנות כאלה ואחרות, שצריך להוציא מן הכוח אל הפועל כדי שהחוק יתחיל נוע.

ברשותכם, הנושא הוא: זה חוק חשוב בצורה בלתי רגילה.

ברשותכם, הנושא הוא: אנו נחושים פה בוועדת הכלכלה לגרום לו להתקדם כי הוא עושה מהפכה בתחום.

ברשותכם, הנושא הוא: מעבר לעניין הזה, אני רוצה להזכיר את נושא השמאים ואת נושא מוסכי ההסדר.

ברשותכם, הנושא הוא: אנחנו נחושים, וגם אתמול התקיימה כאן ישיבה שלא במסגרת הוועדה אלא במסגרת הניסיונות שלנו.

ברשותכם, הנושא הוא: ישיבת עבודה.

ברשותכם, הנושא הוא: אנחנו נחושים ואני נחוש לגרום לכך שלא יהיו יותר מוסכי הסדר ולא יהיו מוסכי הסדר.

ברשותכם, הנושא הוא: אנחנו נחושים לגרום לכך שהשמאים, יהיה להם מקום עצמאי שהוא בלתי תלוי ביכולת שלהם לתת את השמאויות הטובות ביותר והנכונות ביותר.

ברשותכם, הנושא הוא: אני חושב שאתמול עשינו כברת דרך חשובה מאוד ומשמעותית לקדם את העניין.

ברשותכם, הנושא הוא: ואני גם אומר לך, אורי, משמעותית זה לא רק משמעותית כלפי עצמך - - -

<אורי גורביץ: לא עצמי.

<אורי גורביץ: אני מסתכל על - - -

איתן כבל: היתרון פה של כולם, כולל של יבואני הרכב שהם דואגים רק לציבור.

<אורי גורביץ: לא מכיר אותם - - -

איתן כבל: עזוב, כולם דואגים לציבור.

איתן כבל: מרוב שדואגים לציבור, אנחנו לא מצליחים להתפתח.

איתן כבל: ההורים שלי צפו שאני אהיה מטר ושמונים.

איתן כבל: בגלל הדאגה והלחץ, אני כבר לא עומד בעומס של הטוב הזה שכולם מרעיפים עלינו.

<אורי גורביץ: - - -אתה מלא עוצמה - - -

איתן כבל: אני רוצה להזכיר, נמצאת כאן גם עמליה דואק מערוץ 2.

איתן כבל: אני מניח שכל אחד מכם או רובכם, לפחות מי שעוסק בתחום, צפה בסדרה שהיא עשתה, 3 כתבות מעמיקות מאוד בכל הנוגע לענף הרכב בכלל.

איתן כבל: הסדרה גם מתכתבת עם הנושא הגדול הזה שהעברנו במסגרת החוק.

איתן כבל: מצאנו לנכון, גם בעקבות השיח אתה ובעקבות סדרת הכתבות, זה גם נפל לידינו כפרי בשל, לעשות דיון שנה אחרי שהחוק עבר, לראות היכן העניינים – רונן, הרבה זמן לא נפגשת עם עורכת הדין שלך, אני מבין.

איתן כבל: אני מבקש מכם שכל אחד ידבר בקצרה, כל אחד יוכל להתייחס לאיפה הדברים עומדים ומהם הכשלים.

איתן כבל: יש ציפייה גדולה מאוד בציבור לעניין הזה.

איתן כבל: אבל כמדי יום, כמו שאומר רינו צרור, נתחיל מההתחלה.

איתן כבל: אבנר פלור, אתה הראשון שמציג את הדברים?

<אבנר פלור: אני אדבר ומשה, מנהל אגף הרכב, יציג את המצגת.

איתן כבל: אבנר, אתה תציג בקצרה.

איתן כבל: משה, אתה כבר מכיר את העבודה כאן – אומרים אצלנו בתימנית: בלי חכאיה טאווילה – בלי דיבור ארוך.

איתן כבל: מאוד ממוקד, בבקשה בלי סיוד.

איתן כבל: איפה שדברים לא מתקדמים, אנא אמור: אנחנו תקועים בעניין הזה.

איתן כבל: איפה שצריך עבודה כזו או אחרת, אמור.

איתן כבל: עשה לנו את סיפור הדרך באופן הכי מסודר והכי מאורגן.

איתן כבל: מההיכרות בינינו אני גם יודע שאתה יודע לעשות את זה.

<אבנר פלור: בוקר טוב.

<אבנר פלור: כמו שהצגת, אדוני היושב-ראש, מדובר בחוק מורכב מאוד.

<אבנר פלור: חוק שנכנס לתוקף ב-18 באוקטובר 2016, עבר שתי כנסות.

<אבנר פלור: בכנסת בראשותך נוספו עוד למעלה מ-50 סעיפים.

<אבנר פלור: זה חוק שכולל בתוכו הסדרה של כלל ענפי הרכב השונים.

<אבנר פלור: אני גם רוצה להודות לך על הנחישות והדחיפה, למנהלת הוועדה, ליועץ המשפטי ולנציגי המשרדים השונים ולכל אלה שנמצאים כאן על השנה וחצי המאומצות באישור כל הסעיפים האלה.

<אבנר פלור: כמו שאמרתי, כמו שהחוק מורכב והוא חוק מסגרת, אז הוא גם כולל בתוכו המון סעיפים שמחייבים חקיקת משנה, מאות חיקוקי משנה, תיקוני תקנות.

<אבנר פלור: אם זה תיקוני תקנות בחתימת שר ואם זה הגעה לוועדה.

<אבנר פלור: במהלך החודשים האחרונים, מאז שהחוק נכנס לתוקפו באוקטובר 2016, הכנו את המערך של התקנות, ביצענו שימועים עם כל הגורמים השונים וגם חלק מהם אושרו בוועדה, בעיקר כל הנושא של הייבוא.

<אבנר פלור: כל תקנות הייבוא אושרו בוועדה וחלק מהסעיפים שקשורים בנושאים שונים.

<אבנר פלור: במסגרת המצגת נציג את הסטטוס של החקיקה, מה נעשה עד כה וגם נציג לכם את הניצנים הראשונים של התחרויות שישנה גם בתחום הייבוא, גם בתחום מוצרי התעבורה ובכלל.

איתן כבל: זה מה שחשוב.

איתן כבל: האם תוכלו גם לתת כבר נתונים כמה, אם בכלל, גופים כאלה הוקמו במסגרת החוק, כמה רישיונות נתתם, כמה רכבים כבר נכנסו לארץ במסגרת הזו.

איתן כבל: והדבר היותר חשוב אולי זה סיפור החלפים.

איתן כבל: האם זה כבר עניין שבא לידי ביטוי?

איתן כבל: כיוון שנושא החלפים היה אחד הכלים המרכזיים בענף למסחר והיה אחד הכלים לבלימת התחרות.

איתן כבל: אחד המקומות שמאוד רצינו לתת עליו את הדעת היה נושא החלפים באופן שבו החוק עבר.

איתן כבל: ראינו שזה אמור לפתוח את השוק.

<אבנר פלור: אנחנו נציג ואם יהיה צורך, אני אשלים.

איתן כבל: תודה.

איתן כבל: משה, בבקשה.

עיסאווי פריג': אפשר עוד שאלות?

איתן כבל: עוד לא התחלנו.

עיסאווי פריג': שאלות לאבנר.

עיסאווי פריג': הוא התחיל לדבר?

איתן כבל: כן.

איתן כבל: הוא רק הציג בקווים כלליים.

איתן כבל: אני אאפשר כמובן שאלות.

איתן כבל: עיסאווי שהיה מהבולטים בדיוני הוועדה בהכנת החוק.

איתן כבל: בבקשה, תעמעם קצת את האור, שיהיה לנו רומנטי קצת.

<משה ויצמן: שלא יירדמו.

איתן כבל: תעשה את זה מעניין.

<משה ויצמן: אני אשתדל.

איתן כבל: בבקשה.

<משה ויצמן: אני אציג לכם את החוק ובעיקר את היישום שלו.

<משה ויצמן: אני אשתדל לענות על השאלות ששאלת בפתיחה ואני אשתדל גם לא חזור על מה שאבנר אמר.

<משה ויצמן: חוק שירותי רכב הינו חוק מורכב, מרובה סעיפים.

<משה ויצמן: אנחנו מדברים על יותר מ-250 סעיפים.

<משה ויצמן: לחלק נכבד מהסעיפים, אנחנו נראה בהמשך, נדרשת חקיקת משנה, נהלים, התאמה, מחשוב וכן הלאה.

<משה ויצמן: אני אעסוק בזה.

<משה ויצמן: אבל המורכבות של החוק היא מורכבות עצומה.

<משה ויצמן: אני לא יודע איך לתאר את זה במילים מול המעשים והשעות שאנחנו עובדים במשרדים כדי ליישם את החוק.

<משה ויצמן: החוק עוסק בכל ענף הרכב, מסדיר את הרגולציה.

<משה ויצמן: היום אי אפשר לעסוק בענף הרכב בלי רישיון כלשהו במסגרת החוק וזה שינוי מאוד גדול.

<משה ויצמן: לפני זה, ליבואן לא היה רישיון כיבואן.

<משה ויצמן: הוא היה מקבל רישיון לייבוא של רכב.

<משה ויצמן: עכשיו יש לו רישיון יבואן כדי לעמוד בדרישות החוק.

<משה ויצמן: מאוד מורכב.

<משה ויצמן: תחרותיות – ילדנו במסגרת החוק שחקנים חדשים כדי לאפשר סוג של תחרות וגם הגדרנו הגדרות ומגבלות כדי לאפשר תחרות.

<משה ויצמן: הפחתת ביורוקרטיה, אנחנו רוצים כמה שפחות ביורוקרטיה כדי לאפשר תנועה של סחורות לתוך הארץ לשיווק.

<משה ויצמן: עם כניסת החוק לתוקף, כניסתן של חלק מהתקנות, ניתן לראות התחלה של מגמות חיוביות שלהערכתי תואמות את מטרות החוק ואני מקווה שאנחנו נפגע למה ששאלת בתחילה.

<משה ויצמן: הלו"ז שנקבע ליישום החוק: החוק נכנס לתוקף ב-18 באוקטובר 2016, חלקו יושם בינואר 2017.

<משה ויצמן: אני מדבר בעיקר על תקנות הייבוא, תקנות הפחתה של סכום העיצום הכספי.

<משה ויצמן: במהלך חצי השנה האחרונה עשינו גם תיקון לתקנות הייבוא כי נחשפנו לזה שבהתאם לחוק לא ניתן לייבא, לדוגמה, רכב - - - כלי צמ"ה ועוד כל מיני אמצעים אחרים שלא חשבנו עליהם בהליך החשיבה על החוק.

<משה ויצמן: עשינו תיקון מידי.

<משה ויצמן: הוועדה, בכל עת שביקשנו, התייצבה וביצענו את השינויים בפרק זמן קצר יחסית.

<משה ויצמן: מועצה מייעצת לשמאים.

<משה ויצמן: היום אנחנו מסיימים תקנות סירוב לתת שירות ואנחנו מסיימים את הנושא של השפעה אסורה על שיקול דעת שמאים.

<משה ויצמן: מה בוצע עד היום ברמת חקיקה, מה נמצא במשרד המשפטים?

<משה ויצמן: העברנו סט של תקנות לתיקון תקנות התעבורה כי הבנו שחלקן מתנגשות עם החוק.

<משה ויצמן: עשינו סריקה של כלל התקנות ומה שמצאנו כסתירה - - -

עיסאווי פריג': אולי תבדיל בין מה שהעברת למשרד המשפטים לבין מה שנכנס בפועל ליישום.

<משה ויצמן: מה שעבר ליישום, עברתי את השלב הזה.

<משה ויצמן: עכשיו אני מדבר על תקנות שממתינות למשרד המשפטים שיסיימו את החלק שלהם, הם עוברים על נוסח, יגיע לוועדה, יאושר - - -

איתן כבל: אני לא רוצה לעבור על החוק מחדש.

איתן כבל: הכוונה היא פשוטה: כשאתה אומר שכשהיה חוק, המצב היה אל"ף.

איתן כבל: החוק עבר.

איתן כבל: לאחר שהוא עבר, בנושא תחרות יש תחרות אל"ף, בי"ת, גימ"ל; בנושא חלפים התחילה להתפתח תחרות; בנושא ייבוא רכב התחילה להתפתח תחרות; כמה רישיונות נתנו?

איתן כבל: אכיפה – עשו לי טובה, איך אמרת?

איתן כבל: גם עמעמתי ויהיה משעמם, אוי ואבוי לי.

איתן כבל: אני רוצה שפשוט תשים את הדברים דבר דבור על אופניו.

איתן כבל: זה צריך להיות בצורה שיטתית.

איתן כבל: עזוב את כל הדברים מסביב, משה.

עיסאווי פריג': ברשותך, כבוד היושב-ראש, אני רוצה רק לחדד.

עיסאווי פריג': היה חוק של 250 סעיפים, כל כך קשה, ואתה בעצמך אמרת מורכבות עצומה מאוד.

עיסאווי פריג': לגבי התקנות, כמה בסך הכול תקנות יש בחוק הזה ומה מדת העיכוב של התקנות ביישום החוק והלו"ז של התקנות האלה.

<משה ויצמן: זה מה שאני מנסה להגיד.

<משה ויצמן: זה בדיוק השקף הזה.

<משה ויצמן: יש מאות תקנות – חקיקת משנה, אני אדייק – יש מאות סעיפים של חקיקת משנה שממתינים.

<משה ויצמן: חלקם עברו: פרק הייבוא הסתיים.

<משה ויצמן: אנחנו בתוך עולם מלא כפי שכיוון החוק.

<קריאה: חלק.

עיסאווי פריג': הוא אמר חלק.

<משה ויצמן: עכשיו אנחנו מסיימים את מה שלא סיימנו בהיבט חקיקת משנה.

<משה ויצמן: את תקנות פרק המוסכים סיימנו לכתוב אבל עדיין, בהערות של איגוד המוסכים והערות של שחקנים נוספים בזירה, אנחנו בשלב של לתקן חלק מההערות ולכן לא העברנו את זה עדיין למשרד המשפטים.

<משה ויצמן: תקנות פרק הייצור.

<משה ויצמן: יש מה שנקרא מתקין מורשה.

<משה ויצמן: זו פרקטיקה שנהוגה 50 שנה.

<משה ויצמן: זה לא מופיע בחוק.

<משה ויצמן: אנחנו מנסים דרך פרק הייצור להכניס את זה.

<משה ויצמן: הבנו שזה חשוב, זו פרקטיקה שהיא טובה לשוק.

<משה ויצמן: ולכן לא סיימנו את הכול.

<משה ויצמן: סעיפים 58-53.

<משה ויצמן: סעיף 53 הוא סעיף קריטי שאני מעריך שאתה מכיר אותו מצוין.

<משה ויצמן: הוא סעיף שמדבר על היחסים בין היבואן למוסכים המורשים שלו.

<משה ויצמן: כמה לפתוח בכל אזור.

<משה ויצמן: אנחנו הדגשנו את זה בחוק כנפה.

עיסאווי פריג': סעיף 53 עבר שימוע ראשוני.

עיסאווי פריג': אנחנו צריכים להעביר את חקיקת המשנה הזאת - - -

עיסאווי פריג': יש לך לו"ז לגבי חקיקת המשנה?

עיסאווי פריג': כי חקיקת המשנה הזו תוקעת את כל החוק וכל העבודה שלנו לאורך שנים הולכת פארש אם אנחנו לא מסיימים את לו"ז התקנות.

<משה ויצמן: שום דבר לא הולך פארש.

<משה ויצמן: כל חקיקת המשנה בעבודה.

<משה ויצמן: סיימנו לכתוב את כל הפרקים - - -

עיסאווי פריג': יש לך לו"ז?

<משה ויצמן: אני תלוי במשרד אחר.

<משה ויצמן: משרד המשפטים, לדוגמה, צריך לתת תשובה.

<אבנר פלור: אני רוצה להדגיש נקודה חשובה לשאלתך, אדוני היושב-ראש.

<אבנר פלור: הסעיפים שלא היו מחויבים בחקיקת משנה, כבר התחלנו ביישום שלהם בחוק.

<אבנר פלור: לדוגמה, אתם רואים - - -

עיסאווי פריג': אתה יכול להצביע על נקודות של התפתחות תחרות שהצרכן נהנה ממנה?

<אבנר פלור: בשקף הבא זה יוצג.

<אבנר פלור: אני רוצה לתת לדוגמה אחת לסעיפים שכבר יישמנו בלי קשר לחקיקת משנה, כמו הנושא של פרסות רמת אבזור לרכב הבטיחותי.

<אבנר פלור: זה כבר מופיע בכל מיני פרסומות.

<אבנר פלור: אני מדבר על רכב חדש בעיקר.

<אבנר פלור: כל מיני נושאים שלא היה צורך בחקיקת משנה זה הם כבר בתהליך יישום.

<רונן לוי: מה שמפריע לנו זה לפני שהוא מביא את תקנות השמאים, האם הוא מביא משהו על השפעה על שמאי?

<רונן לוי: לפני שמביאים את התקנות הכלליות אז הוא מביא משהו פרטני.

<לאה ורון: על שולחן הוועדה לא - - -

<רונן לוי: סדרי העדיפויות, אם אתה יכול לשאול אותו.

<קריאה: כי החוק קצב לוח זמנים להגיש - - -

<לאה ורון: - - - כרגע זה יישום הרפורמה, ומה שמבקשים חברי הכנסת לשמוע זה על קידום התחרות שהחוק הביא.

עיסאווי פריג': אנחנו נמשיך בשקף, אבל תן נקודה על התכלית של החוק וזה קידום התחרות.

<משה ויצמן: תיקון צו - - - זו תכלית החוק.

<משה ויצמן: בסוף אנחנו קבענו במסגרת מדיניות מוצרי תעבורה שחלקים ייכנסו ללא רישיון של משרד התחבורה.

<משה ויצמן: הולך במסלול אחר, יותר קצר.

<משה ויצמן: זה מחקה לתיקון הצו יבוא של משרד הכלכלה.

<משה ויצמן: העברנו להם את כל האינפורמציה.

<משה ויצמן: עד שזה יתוקן, אני מעריך שישתחרר פרק של מוצרי תעבורה.

<משה ויצמן: שאלת אם אזרח יכול לייבא פריט של רכב בייבוא אישי בלי לעבור דרך משרד התחבורה.

<משה ויצמן: עד שהצו ייקבע - - -

עיסאווי פריג': ויצמן, בוא נהיה תכליתיים.

עיסאווי פריג': אני רוצה להתקדם אתכם – לציבור שמקשיב לנו – אתה אמרת שפרק הייבוא תם ונשלם, כולל תקנות.

עיסאווי פריג': אני שואל שאלה ספציפית: כמה רישיונות ייבוא נתנו בכל הרמות?

עיסאווי פריג': תן מספר.

<משה ויצמן: התכוונתי להרחיב יותר על יישום החוק, אבל כיוון שאתה מכוון אותי למספרים אז אני מדלג על הסעיפים האחרים - - -

עיסאווי פריג': אני רוצה משהו מדיד.

<משה ויצמן: בסדר.

<משה ויצמן: אבל תבין שכדי ליישם את החוק אני צריך להתאים את כל מערכת המחשוב שתתאים לזה.

<משה ויצמן: אני מדלג על החלק הזה.

<משה ויצמן: אנחנו מדברים על מספרים.

<משה ויצמן: רישיונות יבואן ישיר נתנו כבר ל-100 חברות.

עיסאווי פריג': 100?

<משה ויצמן: 100 רישיונות יבואן נתנו.

<אבנר פלור: יבואן ישיר.

<משה ויצמן: אנחנו מדברים על כל הספקטרום של ענף הרכב.

<משה ויצמן: יבואן ישיר מתחום הצמ"ה - - -

עיסאווי פריג': ליבואן ישיר יש לנו 100 רישיונות.

עיסאווי פריג': האם ידוע לך כמה רכבים יובאו דרך 100 היבואנים הישירים האלו?

<משה ויצמן: כן.

<משה ויצמן: יש שקף כזה.

<משה ויצמן: הנפקנו רישיון יבואן עקיף ל-4 יבואנים.

<משה ויצמן: יבואן זעיר – 20 יבואנים; מתווך בייבוא אישי – אנחנו כבר עומדים על 45.

<משה ויצמן: כל שלושה חודשים המספרים גדלים כי קבענו בחוק שכל 3 חודשים לבצע מבחן.

<משה ויצמן: יש 17 מוסכים שהוגדרו כמוסכים מומחים.

<משה ויצמן: בנוסף, יש לא מעט רכבים שהגיעו למטרות מחקר, פיתוח, של חברות.

עיסאווי פריג': עכשיו בוא נשלים את התמונה.

עיסאווי פריג': אני רואה מספרי רישיונות.

עיסאווי פריג': ביבוא עקיף, 4 יבואנים – כמה בפועל - - - אני רוצה כמויות.

<משה ויצמן: אני מגיע לכמויות.

<משה ויצמן: עכשיו אני מדבר על הפרק הזה שיציג לך את הכמויות.

<משה ויצמן: חשוב לי להגיד, יש פה אנשים שנמצאים ולא ממש מכירים על מה אנחנו מדברים, אנחנו שוחים בחוק.

<משה ויצמן: לפני החוק ניתן היה לייבא או התחרות התקיימה בין תוצרים עם שמות משפחה שונים: "סובארו", "מזדה" – זאת התחרות שהייתה.

<משה ויצמן: החוק לעולם הייבוא שינה את כללי המשחק.

<משה ויצמן: יש תחרות לא רק בין תוצר לתוצר, יש תחרות בתוצר עצמו כי פתחנו מקורות - - -

עיסאווי פריג': תן דוגמאות.

<משה ויצמן: ייבוא אישי, ייבוא עקיף, יבואן זעיר, יכול להביא מאותו תוצר.

<משה ויצמן: למעשה, יצרנו תחרות נוספת על התחרות שהייתה קיימת.

<משה ויצמן: הרחבנו את מעגל התחרות מתוך כוונה שבסוף זה יוביל לירידת מחירים.

<משה ויצמן: אלה המספרים: קודם כל, בייבוא אישי, לאחר שנים של צניחה בייבוא אישי, ב-2016 היה שיא המגמה.

<משה ויצמן: המספרים שאתם רואים הם מיוני 2016 מול יוני 2015.

<משה ויצמן: אלה לא המספרים של כל השנה כי רציתי להשוות "תפוחים לתפוחים".

<משה ויצמן: אתם רואים קפיצה מ-814 ב-2016 ל-970.

<משה ויצמן: אנחנו מזהים אצלנו מגמה של ייבוא אישי שהולכת ומעמיקה או הולכת ומתרחבת.

עיסאווי פריג': תגיד את זה שוב.

<משה ויצמן: מ-814 בשנת 2016 ל-970 בייבוא אישי.

<משה ויצמן: אני מעריך שבסוף השנה אנחנו נשבור שיא והמספרים יהיו מאוד גבוהים.

<אבנר פלור: זה עד יוני.

<אבנר פלור: זה לא שנה שלמה.

עיסאווי פריג': כן, עד יוני עלינו ב-156 כלי רכב, פחות או יותר, בייבוא אישי.

<אבנר פלור: אל תשכח, כמו שאמר משה, גם אפשרנו ייבוא אישי לשימוש עסקי.

<אבנר פלור: לדוגמה, היה לנו ייבוא של מונית.

<אבנר פלור: עד עכשיו זה לא היה ניתן.

<אבנר פלור: תכף אנחנו נציג, אבל חשוב גם הנושא הזה לתחרותיות.

<משה ויצמן: קצת שיווק לעצמנו.

<משה ויצמן: למרות שהכמות גדלה, אנחנו ירדנו בזמנים שאנחנו מנפיקים את הרישיון.

<משה ויצמן: לפני זה הנפקנו תוך 17 יום.

<משה ויצמן: היום אנחנו מנפיקים עד 7 ימים.

<משה ויצמן: להנפקת רישיון אלה מספרים יפים.

<משה ויצמן: ב-2016 הביאו 105 כלי רכב בייבוא עקיף - - -

עיסאווי פריג': על איזה רישיון אתה מדבר?

עיסאווי פריג': אני פשוט לא רואה.

<משה ויצמן: בייבוא עקיף, ב-2016 – לפני זה חשוב לציין שב-2014-2013 הביאו כ-2,000 כלי רכב בייבוא מקביל.

<משה ויצמן: ב-2016 זה הופסק כמעט לחלוטין.

<משה ויצמן: ב-2017, השנה הנוכחית, אנחנו באמצע השנה ואנחנו מדברים על 520.

<משה ויצמן: וגם פה, לאור כמות הבקשות שאנחנו מקבלים, אנחנו מזהים עלייה בביקוש לייבוא רכב דרך יבואן עקיף.

עיסאווי פריג': 520 לעומת 105.

<משה ויצמן: יבואן זעיר – 20 בעלי רישיון.

<משה ויצמן: אני מעריך שאוכל לאפיין כמה מגיע דרך יבוא זעיר במספרים כשאסר את מערכות המחשוב ככה שנדע לאפיין שזה הגיע על ידי יבואן זעיר.

<משה ויצמן: אין לי את המספר כרגע.

<משה ויצמן: אנחנו מנהלים את זה היום ברישומים.

<משה ויצמן: אבל בגלל בעיה מחשובית שעוד לא סדרנו אותה עד תום, ליבואן זעיר יש כיון בעיה לייבא ולרשום את הרכב.

<משה ויצמן: הגדרנו הגדרות כדי לפתור את הבעיה ואני מעריך שמהחודש הקרוב, מאותם 20 יבואנים, נראה מגמה הולכת וגדלה של ייבוא כלי רכב.

<אבנר פלור: אני רוצה להוסיף פה, וזה עונה לך על השאלה, איך בדיוק חל הגידול.

<אבנר פלור: כתוצאה מהחוק, היות ופרק מסוים בחוק חייב את היבואנים הישירים לתת מימוש אחריות וריקול לכל התוצרים שמיובאים לכאן, אז זה אפשר ליבואנים - - -

עיסאווי פריג': יש לי שתי שאלות בעקבות מה שאמרת.

עיסאווי פריג': א', רציתי הרחבה לגבי היבואן הזעיר והקושי ברישום ומתי תהיה לך תמונה.

עיסאווי פריג': השאלה שנייה לגבי העלייה במספרי הרישיונות לסוגים שלהם.

עיסאווי פריג': אני אומר לכם מהנתונים שיש לנו, איך זה השליך ומשליך על מחירי הרכב החדש.

עיסאווי פריג': אני לא רואה, מחירי הרכבים ממשיכים לעלות.

עיסאווי פריג': מה ההשלכות?

עיסאווי פריג': דיברנו על תחרות, פתחנו, נתנו רישיונות, עכשיו יש מספרים גדולים יותר שנכנסים לארץ.

עיסאווי פריג': כשאתם הצגתם את החוק, והשר נלחם על זה בהתחלה, אמרתם שהמטרה היא הורדת מחירים בייבוא המסחרי הרגיל.

עיסאווי פריג': למה זה לא חלחל?

<אבנר פלור: כמו שאמרתי בדיונים של הוועדה, התהליך הזה לוקח זמן.

<אבנר פלור: רק בינואר 2017 כשהחוק אפשר מימוש הכרעות וריקול על ידי היבואן הישיר לכל הדגמים שמיובאים לפה, 7-6 חודשים זה לא מספיק זמן בכדי למדוד את זה.

<אבנר פלור: יחד עם זאת, נראה גם בשקפים הבאים, למרות הכול נראה מגמת ירידה במחירי כלי הרכב.

<אבנר פלור: לאו דווקא שאני יכול להגיד במאה אחוז שזה בעקבות החוק, אבל גם החוק – היו עוד כמה נתונים ומידע נוספים – אבל אנחנו מראים פה מגמה של ירידה - - -

עיסאווי פריג': אבל המחירים לא ירדו בשנה האחרונה.

<אבנר פלור: יחסית כן.

<אבנר פלור: אתה תראה שיחסית, מבחינת המחירים - - -

<משה ויצמן: במקום שמתקיימת תחרות המחירים ירדו.

עיסאווי פריג': תן לי דוגמה של ענף או מוצר שמחיריו ירדו.

עיסאווי פריג': אני רוצה לראות.

עיסאווי פריג': תן לי סוג או מוצר שהמחירים שלו אכן ירדו, שמחולל התחרות עבד והביא תוצאות.

<אבנר פלור: הנושא של אפס קילומטר.

<אבנר פלור: החוק אפשר ומאפשר מכירת אפס קילומטר כרכב חדש.

<אבנר פלור: אתה רואה שם את הירידה של המחירים.

<אבנר פלור: למיטב זכרוני מכרו למעלה מ-20,000 כלי רכב כאלה במהלך 2016.

<אבנר פלור: זה לא היה קודם לכן כמויות כאלה גדולות.

עיסאווי פריג': תציג את השקף הבא וזה יהיה קשור ל-20,000 של אפס קילומטר.

<יהודה יגן: אפשר לשאול שאלה?

עיסאווי פריג': באותו תחום?

עיסאווי פריג': לא שמאים.

<יהודה יגן: עזוב שמאים - - -

עיסאווי פריג': באותו תחום, יהודה?

<יהודה יגן: כן.

<יהודה יגן: רישיונות ייבוא ישיר, כמה היו לפני החוק וכמה יש עכשיו.

עיסאווי פריג': אמר לנו את זה.

עיסאווי פריג': קיבלנו.

<יהודה יגן: 100 חדשים?

עיסאווי פריג': כן.

עיסאווי פריג': לא היו.

עיסאווי פריג': חדשים.

<יהודה יגן: אז כולם התחילו מהתחלה.

עיסאווי פריג': כן.

<רונן לוי: לוותיקים.

<רונן לוי: אין חדשים.

עיסאווי פריג': אין חדשים.

עיסאווי פריג': הם חידשו 100.

<משה ויצמן: הדגשתי בהתחלה ואני חוזר.

<משה ויצמן: כל מי שעוסק בענף הרכב מחויב ברישיון.

<משה ויצמן: לפני כן זה לא היה קיים.

<משה ויצמן: זה היה קיים בחלק מהמקצועות, לא בכולם.

<משה ויצמן: לייבואן לא היה רישיון מיוחד.

עיסאווי פריג': אני אדגיש את ההבדל.

עיסאווי פריג': היו רישיונות, עכשיו רישיון לייבואן.

עיסאווי פריג': זה שינוי.

<רונן לוי: אבל אין עוד בחינות למתווך - - -

עיסאווי פריג': רונן, תרשמו את השאלות.

עיסאווי פריג': אנחנו נגיע אליכם.

עיסאווי פריג': ויצמן, תמשיך אך השקף הבא.

<משה ויצמן: מיד אעבור לשקף הבא.

<משה ויצמן: חשוב לי להגיד שאחת המהפכות, כפי שאני רואה את זה, היא ייבוא אישי עסקי.

<משה ויצמן: לא חשבנו שזה יחולל את מה שזה מחולל.

<משה ויצמן: אנחנו מזהים נהגי מוניות שבמקום להזמין מהיבואן הישיר, מייבאים באופן אישי - - -

עיסאווי פריג': יש לך את זה במספרים?

<משה ויצמן: אין לי את זה במספרים.

עיסאווי פריג': אתה רק מזהה מגמה?

<משה ויצמן: מגמה מאוד ברורה.

<משה ויצמן: שינוי עמוק בתחום הזה.

<משה ויצמן: גם טנדרים שבעבר היו מביאים על ידי יבואן ישיר, היום מביאים בעלי עסקים לעצמם.

<משה ויצמן: אוכל להביא בסוף השנה את המספרים.

<משה ויצמן: אנחנו אוספים אותם.

<משה ויצמן: אבל המגמה היא מאוד ברורה בייבוא אישי עסקי.

<משה ויצמן: יבוא מסחרי.

<משה ויצמן: את השנה שעברה סיימנו עם למעלה מ-300 אלף כלי רכב חדשים.

<משה ויצמן: נכון לעכשיו ב-2017 אנחנו מדברים על 200 אלף.

<משה ויצמן: אני מדבר על כל סוגי כליה רכב.

<משה ויצמן: אלו מספרים גדולים מאוד.

עיסאווי פריג': מספרים מטורפים.

<משה ויצמן: זה 10% מהצי של כלי הרכב במדינת ישראל.

<משה ויצמן: בשנה שעברה והשנה אלה מספרים באמת גדולים.

<משה ויצמן: כלי רכב שמיובאים בייבוא עקיף, ניתן לראות הוזלה של כ-5%.

<משה ויצמן: יש פה יבואן עקיף.

עיסאווי פריג': 5%.

עיסאווי פריג': אנחנו נחזור לזה, ויצמן.

עיסאווי פריג': נחזור לזה.

<משה ויצמן: רציתי שתשמע.

עיסאווי פריג': אני אשמע אותם.

עיסאווי פריג': מי היבואן העקיף כאן?

עיסאווי פריג': שב לשולחן, נשמע אותך.

עיסאווי פריג': אתה אומר שביבוא עקיף ניתן לראות הוזלה של כ-5%.

<משה ויצמן: בחלק מהדגמים שבדקנו לראות מה היה המחיר ב-2016 ומה המחיר הנוכחי, באותם רכבים שעליהם יש תחרות ראינו מגמה של ירידה במחיר.

<משה ויצמן: אבל האם זה בא מתחרות או מזה ששערי האירו והדולר ירדו?

<משה ויצמן: אני לא יודע להגיד כי לא עשינו עבודת עומק.

<משה ויצמן: המחיר ירד.

<משה ויצמן: מה הסיבות?

<משה ויצמן: אנחנו אומרים שכנראה זה שילוב.

עיסאווי פריג': אני חולק עליך, אבל לא משנה.

עיסאווי פריג': אני חושב שירידת האירו והדולר יש לה את המשקל המשמעותי.

עיסאווי פריג': זה אחד ועוד אחד שווה שתיים.

עיסאווי פריג': רכב שווה באירו ככה או בדולר ככה והשער ירד, אז המחיר ירד בהתאם.

<משה ויצמן: השאלה אם זה מגולגל לצרכן או לא.

עיסאווי פריג': שעורי המכס הם אותם שעורים.

עיסאווי פריג': זה חייב להתגלגל.

<משה ויצמן: פילחנו את כמות הרכבים וראינו כמה מתחת ל-95 - - - יש 20%.

<משה ויצמן: אנחנו רואים מגמה הולכת וגדלה, מאוד ברורה, של הכנסת אביזרי בטיחות לרכבים.

<משה ויצמן: אם שאלת למה המחיר לא משתנה, היום הרכב מגיע בתצורה איכותית יותר ובטוחה יותר.

<משה ויצמן: נכנסות לכלי הרכב מערכות שהן - - -

עיסאווי פריג': ויצמן, דיברנו על תחרות.

עיסאווי פריג': תחרות משמעה הורדת מחירים, משמע שהצרכן ירגיש וייהנה מהחוק.

עיסאווי פריג': לשם אנחנו חותרים וזאת הייתה התכלית הראשונה של החוק.

<משה ויצמן: אני מסכים.

<משה ויצמן: אחד המרכיבים החשובים בחוק, לגמרי אני מסכים.

<משה ויצמן: אבל אתה צריך לזכור שיש באותו מוצר יותר מערכות - - -

עיסאווי פריג': אני לא רוצה שזה יהיה אליבי.

עיסאווי פריג': אני לא רוצה.

<דידי רוזנפלד: - - -

עיסאווי פריג': אני מבין, דידי, אבל אסור שזה יהיה אליבי.

עיסאווי פריג': אסור שזה יהיה אליבי.

עיסאווי פריג': רמת הבטיחות מחויבת, היא לא צריכה לבוא דרך חקיקה.

עיסאווי פריג': אני אנצל את החקיקה בכדי להכניס מהדלת האחורית, אני רוצה להעלות את רף הבטיחות.

עיסאווי פריג': אני נסעתי תחת סכנה?

עיסאווי פריג': לא.

<אבנר פלור: אבל חשוב להדגיש שלמרות שעברה חצי שנה וזה לא זמן מספיק, רואים איזושהי מגמה מסוימת.

<אבנר פלור: זה חשוב.

<משה ויצמן: אנחנו יכולים להצביע נכון לעכשיו על מגמות.

<משה ויצמן: אם אתה רוצה שאני אנתח ניתוח עומק האם בחצי שנה החוק אפשר ירידת מחירים דרסטית שאני אוכל להצביע עליה באופן מובהק – אני אצטרך יותר זמן כדי לנתח את זה ולהביא נתונים מבוססים.

<משה ויצמן: אני יכול להריח את המגמה.

<משה ויצמן: זה מה שאני מנסה להעביר במצגת.

עיסאווי פריג': תסביר לי את השורה האחרונה בשקף.

<משה ויצמן: יש פה יבואן עקיף.

<משה ויצמן: אשמח שהוא יסביר.

עיסאווי פריג': השורה האחרונה קשורה ליבואן העקיף?

<דניאל לוי: אנחנו יבואנים עקיפים של סוגים מסוימים של "טויוטה" ושל "ג'יפ".

עיסאווי פריג': כמה זמן אתה בזה?

<דניאל לוי: קיבלנו את הרישיון העקיף יחד עם כל היבואנים ב-18 באוקטובר.

<דניאל לוי: קודם כל לגבי התחרות, אין מוצר שאנחנו מייבאים שלא הוזל מחירו על ידי היבואן הסדיר.

<דניאל לוי: חד משמעית.

<דניאל לוי: לגבי הטענה של ירידת אירו, אותו יבואן שהוריד את המחירים בדגמים המקבילים שלנו, לא הוריד מחירים בשאר הדגמים, בכל הדגמים זה אותו אירו.

<דניאל לוי: הפערים יכולים לנוע בין אחוזים בודדים לבין אחוזים רבים.

<דניאל לוי: הם יוכלו לרדת, כבוד חבר הכנסת, הרבה יותר ככל שיתרחב מעגל היבואנים המקבילים וייושם החוק.

<דניאל לוי: החוק מדבר לא רק על מציאת המקורות, על התהליך הסודר במקביל לרשויות המס ולמשרד התחבורה אלא מדבר על יישום מוחלט שיאפשר לעשות תחרות ולהוזיל מחירים.

עיסאווי פריג': אני אעצור אותך כאן.

<דניאל לוי: אני מיד מגיע לעניין.

<דניאל לוי: נתחיל במקורות.

<דניאל לוי: אנחנו מזהים שלכל מקור שאנחנו מגיעים - - -

עיסאווי פריג': אל תגיד לי "מזהים".

עיסאווי פריג': אתה חוזר על אותה טענה של ויצמן "מזהים", "מריחים".

עיסאווי פריג': אני רוצה לראות מגמה בפועל.

עיסאווי פריג': נתונים- לא מזהים ולא מריחים.

<דניאל לוי: נדבר על נתונים.

<דניאל לוי: דגם מסוים של "טויוטה" שמחירו היה כ-119 אלף שקל לצרכן, נמכר היום בין 107 ל-105.

<דניאל לוי: את ה"אאוריס" אתם רואים פה.

<דניאל לוי: דגם מסוים של "ג'יפ" שעכשיו נמכר במחיר מיוחד של 330 אלף על ידי היבואן, אנחנו מוכרים ב-290 אלף מפואר יותר.

<דניאל לוי: אבל כבוד חבר הכנסת, באנו לדבר גם על האפשרות לייצר ולהעמיק את התחרות.

<דניאל לוי: כדי להעמיק את התחרות – ולכם יש את המקום המכובד הזה לצורך הזה – בואו נדבר תכלס, נתחיל במקורות: בניגוד להתחייבות היבואנים טרם קבלת רישיון הייבוא שלהם, הם מנסים להגיע לכל מקור של יבואן עקיף ולעצור את מכירת הסחורה של המקור לנו.

<דניאל לוי: דבר נוסף, הנושא של טיפול באחריות.

<דניאל לוי: לפתחו של היבואן הישיר יש התחייבות יצרן כתנאי לקבלת הרישיון.

<דניאל לוי: הם דוחים אותנו בשאט נפש ובאולמות התצוגה שלהם הם אפילו אומרים: מה יש לכם לקנות?

<דניאל לוי: הוא יבואן עקיף, זה כמו לקנות בשוק, אנחנו לא נותנים אחריות.

<דניאל לוי: כדי שזה יתרחב, לא יעלה על הדעת שאני אשלם מחיר מלא במקורות, שכולל אחריות.

<דניאל לוי: כשאני רוכש מכונית מכל מקום ומקום, אני קונה מכונית ששולמה עליה אחריות יצרן.

<דניאל לוי: על פי זה אני גם משלם מיסים.

<דניאל לוי: לא רק שאני משלם מחיר מלא, אני משלם מיסים, אני משלם עשרות אחוזים יותר מאשר היבואן הסדיר, מוכר בפחות כסף, משלם גם יותר מיסים, כי אני הרי משלם מיסים בדיוק לפי אותו ערך בו קניתי את האוטו.

<דניאל לוי: מגיע האוטו לארץ ומיד מתחילה הסאגה של נושא האחריות ונושא השירות.

עיסאווי פריג': הבנתי.

עיסאווי פריג': תגיד משפט לסיכום.

עיסאווי פריג': הבנתי את שתי הבעיות שהעלית.

עיסאווי פריג': אני אתייחס - - -

<דניאל לוי: המשפט לסיכום אומר שאם ייושם החוק היסודי והמדהים הזה כדי לפתוח את התחרות, יהיו יותר יבואנים מקבילים ועקיפים, יהיו יותר אפשרויות, יותר מותגים ייובאו לארץ על ידי יבואנים מקבילים, תהיה תחרות לאורך כל הדרך.

<דניאל לוי: כרגע מנסים לעצור את זה עוד כשזה קטן.

<רונן לוי: יש גם סעיף בחוק שאוסר מניעת תחרות.

עיסאווי פריג': אני אתרגם את מה שדני ציין.

עיסאווי פריג': ביבוא העקיף, לפי הנתונים שהעברתם לנו, עלינו מ-105 ל-520.

<דניאל לוי: במחצית השנה.

עיסאווי פריג': כן.

עיסאווי פריג': עלינו ב-400-350, 415.

<דניאל לוי: עלינו ב-1,000 אחוז כי זה מחצית.

<דניאל לוי: זה נתון של שנה וזה נתון של חצי שנה.

עיסאווי פריג': ציינת שהבאת שני דגמים.

עיסאווי פריג': דגם של "טויוטה" שמכרת אותו ב-105 לעומת 119 אלף המחיר המסחרי.

עיסאווי פריג': רכב "ג'יפ" שעולה 330 אלף, מכרת אותו ב-290.

עיסאווי פריג': ריבונו של עולם, אלה אחוזים יפים.

עיסאווי פריג': למה האחוזים היפים האלו והירידה במחיר, אנשים לא רואים שאפשר להביא דרך יבוא עקיף רכבים זולים יותר?

עיסאווי פריג': למה אנשים לא נהרו?

עיסאווי פריג': למה בקושי?

<דניאל לוי: זה לא מדויק.

<דניאל לוי: כל מכונית שמיובאת לארץ בייבוא עקיף נמכרת ונמכרת מיד.

<דניאל לוי: כדי לייצר כמויות של אלפים ועשרות אלפים מתוך העוגה של המאות אלפים, קודם כל, ייבוא עקיף, מקביל, איך שנקרא לזה בעולם המודרני, נע בין 10 ועד 50% אחוז לשוויץ.

<דניאל לוי: ייבוא עקיף, מסחר, independent dealers – מהווה בין 10 ל-15 אחוז נתונים ריאליים בכל מקום בעולם.

עיסאווי פריג': מהשוק?

<דניאל לוי: מהשוק.

<דניאל לוי: זאת אומרת, אנחנו צופים - - -

עיסאווי פריג': ואצלנו הוא עשירית האחוז, אם בכלל.

<דניאל לוי: רק התחלנו.

<דניאל לוי: את רומא לא בנו ביום אחד.

<דניאל לוי: כדי להגיע למיצוי השוק וליישם תחרות אמתית שיהיו יבואנים עקיפים שיתנו את התשובה לכל דגם ודגם, לכל תוצר ותוצר, כי ברור שבכל דגם שיהיה בייבוא עקיף, תהיה תחרות.

<דניאל לוי: תחרות זה ירידה במחירים.

עיסאווי פריג': הבנתי.

עיסאווי פריג': עכשיו לגבי שתי הנקודות שציינת אבנר, אני פונה אליכם.

עיסאווי פריג': החבר דני אמר כאן שיש לו שתי סיבות שמסכלות את ביצוע הייבוא העקיף, המקביל.

עיסאווי פריג': הוא ציין שהיבואנים מנסים ללכת למקור ולעצור את הסחורה, לעצור כל מי שמנסה למכור לנו.

עיסאווי פריג': הסיבה השנייה, אמר, טיפול באחריות.

עיסאווי פריג': יש אחריות יצרן שהוא משלם אותה אבל כאן אומרים היבואנים שאין לך אחריות ואת הפרופגנדה שהוא שומע.

עיסאווי פריג': מה ידוע לכם ומה אתם עושים בכדי ליישם את החוק כי יש לכם מענה בחוק – איזה סעיף זה?

<איתי עצמון: סעיף 54 לחוק.

<איתי עצמון: נוגע לאיסור התערבות של יבואן מסחרי בייבוא על ידי יבואם מסחרי אחר.

עיסאווי פריג': החוק נתן מענה.

עיסאווי פריג': איפה אתם בסוגיה הזו?

<אבנר פלור: נשמח לקבל איזושהי ראיה כזו של הפרעה בתחרות של יבואן ישיר, ונטפל בזה בהתאם.

עיסאווי פריג': אתה רואה?

עיסאווי פריג': לא רק לדבר אלא להוכיח.

<אבנר פלור: להוכיח.

<אבנר פלור: ואז אנחנו נטפל בזה.

עיסאווי פריג': כי בחוק יש מענה ברור בסוגיה הזו.

עיסאווי פריג': ויצמן, להמשיך.

<משה ויצמן: מה שאבנר אמר, מאוד נכון.

<משה ויצמן: לי הציגו סוג של תמונות של מישהו שנכנס לרכב ומצלם.

<משה ויצמן: אני חושב שבאופן אישי זה לא רציני כדי להגיד שזו הוכחה שמישהו מנסה לעכב מצד יבואן.

<משה ויצמן: כיוון שהיבואנים לא דיברו עד עכשיו, אני חייב לייצג גם אותם בעניין הזה.

<משה ויצמן: היבואנים הם יבואנים ישירים.

<משה ויצמן: הם יבואנים רציניים - - -

איתן כבל: משה, הלכתי וחזרתי ואתם עוד במצגת?

<משה ויצמן: אמרת שיהיה מעניין, עד עכשיו היה מעניין.

עיסאווי פריג': עשינו את זה מעניין.

<משה ויצמן: דיברתי עם היבואנים מיד אחרי שהציגו לי את מה שהציגו.

<משה ויצמן: אני לא חושב שהם יתעסקו, בטח לא עם הפרה והפרה פלילית.

<משה ויצמן: הם לא אני חושב שהם יתעסקו בזה.

איתן כבל: משה יקירי, לא הייתי כאן, אני רק רוצה לקבל תשובה אחת שנוגעת לשתי נקודות.

איתן כבל: זה מה שמעניין אותי מכל המילים כאן, חשובות ככל שיהיו.

איתן כבל: כמה רישיונות נתתם?

<משה ויצמן: הצגנו.

<משה ויצמן: נשאלתי שאלה מאוד ספציפית ואני מנסה לענות עליה, שאלה אחרת.

<משה ויצמן: האם בעקבות סעיף 54 נעצור ייבואן שאנחנו מזהים שהוא מנסה לסכל ייבוא עקיף.

<משה ויצמן: אני לא זיהיתי נתון כזה.

<משה ויצמן: הציגו לי מספר נתונים שבעיני הם לא הוכחה.

<משה ויצמן: ממש לא הוכחה.

<רון מלכה: אם אתה מצפה שיהיו הוכחות - - -

עיסאווי פריג': דיבורים בלי - - -

<משה ויצמן: דיברתי עם היבואנים, שוב אומר, הם רציניים מאוד, הם לא יתעסקו בזה.

<משה ויצמן: אבל כשתהיה הוכחה חותכת, אני אפעל - - -

<קריאות: - - -

איתן כבל: חברים, אם מישהו רוצה למלמל לעצמו, יעשה את זה בחוץ.

<משה ויצמן: גם איגוד המוסכים רציני וגם היבואנים רציניים.

<משה ויצמן: יש פה אנשים רציניים, יש פה שחקנים רציניים בזירה.

<משה ויצמן: אני לא מזלזל באף אחד מהם.

<משה ויצמן: אני מציע גם לא - - -

איתן כבל: משה, תן לי לסכם את הקטע הזה.

איתן כבל: הבנתי כבר את כל הסיפור.

איתן כבל: חברים, שיהיה ברור, בואו לא ניתמם, יושבים פה היבואנים, הם יעשו את הכול כדי למנוע את התהליך הזה.

איתן כבל: בואו לא נשחק אותה.

איתן כבל: אני רוצה להזכיר, הם לא יגישו את זה על מגש של כסף.

איתן כבל: אני לא מכיר שום חוק בכנסת הזו שעבר איזה סוג של רפורמה שאלה שמוצאים את עצמם נפגעים במירכאות מהרפורמה, שלא עשו כדי לסכל אותה.

איתן כבל: אם זה מידע שיישמר סודי ואנחנו מעת לעת נפגש ויגידו שיש דברים כאלה אבל זה יישאר דברים בעלמא, זה לא מקובל.

איתן כבל: אם יש טענה אמתית, לא שמישהו רוצה לנצל מצב או אמירה בעלמא, שיבוא וישים את הדברים בפני הגורמים המוסמכים, הרגולטור ובפנינו.

איתן כבל: אבל אני מבקש, אני אומר את הדברים בצורה ברורה.

איתן כבל: אין יותר דיבורים בעלמא.

עיסאווי פריג': סעיף 54 נותן מענה.

איתן כבל: זה הכול.

איתן כבל: יש מענה ברור בחוק שנתנו למי שינסה לפגוע, למי שינסה למנוע, למי שינסה לייצר מצב או לסכל כל התפתחות של התחרות על פי מה שקיימנו וקבענו בחוק.

איתן כבל: אין יותר דיבורים.

איתן כבל: אין יותר סיפורים.

איתן כבל: זה היה כשכתבנו את החוק.

איתן כבל: נגמרו המור"קים, אין יותר מורשת קרב.

איתן כבל: יש הוכחות – שמים אותן על השולחן וצריך לטפל בהן.

איתן כבל: אנחנו כאן כדי להיות אלה שידאגו שהנושאים האלה יטופלו.

איתן כבל: אף אחד לא ימנע את התחרות הזו מלצאת אל הדרך.

<דניאל לוי: אחריות.

<דניאל לוי: דיברנו על אחריות.

איתן כבל: בבקשה, משה.

עיסאווי פריג': - - - בסדר, הוא ענה לך.

עיסאווי פריג': תפנה אם יש לך בעיות.

<משה ויצמן: הוא פנה בצורה מסודרת ועשה עבודה טובה.

<משה ויצמן: האחריות זו שאלה מורכבת מאוד.

<משה ויצמן: יש פה גם את היועץ המשפטי - - -

איתן כבל: ומה נעשה עד עכשיו?

איתן כבל: מתי פנית?

<דניאל לוי: חבר הכנסת כבל, אני אעדכן.

<דניאל לוי: אנחנו יבואנים מקיפים.

<דניאל לוי: נתתי סקירה על כך שככל שמגמת הייבוא העקיף תתרחב ותייצר מציאות שלכל דגם ותוצר יהיה יבואן עקיף, התחרות תתרחב.

<דניאל לוי: כל דגם שאנחנו מייבאים, מיד מוזל המחיר שלו על ידי היבואן הסדיר.

<דניאל לוי: חד משמעית עובדתית ואפילו נותנים היום דלק לשנה חינם רק למכוניות שאנחנו מייבאים.

איתן כבל: אתה לא תאמין, שמעתי את הפרסומת הזו ועשיתי חשבון בראש כמה ההנחה.

<דניאל לוי: כרגע מדובר על תחרות.

<דניאל לוי: אני טענתי לגבי בעיית המקורות.

<דניאל לוי: העבירו את זה לתחום הרכילות.

<דניאל לוי: אני לא מתייחס לתחום הרכילות.

<דניאל לוי: יש בידנו ומה שיהיה בידנו יוצג איפה שצריך להיות מוצג.

<דניאל לוי: טענתי שאנחנו רוצים לקבל על זה תושבה ליישום החוק וזה הנושא של יישום האחריות והריקולים על ידי היבואן הסדיר, שזה חלק ממה שכבודו עשה כמצב שבו יקבל היבואן הסדיר רישיון.

איתן כבל: נכון.

איתן כבל: בלי זה בחוק מת.

<דניאל לוי: אז הוא לא מיושם, כבוד חבר הכנסת.

<דניאל לוי: זורקים אותנו מהמוסכים, באולמות התצוגה שלהם טוענים ללא כחל ושרק: תקנה מיבואן עקיף, אין לך אחריות.

איתן כבל: אחד המרכיבים המרכזיים שהיה ברור לנו בהעברת החוק הזה שאם נושא הטיפול בכלל, לא רק ריקול, זה ליבת החוק, בין היתר, ואני לא מגזים בעניין הזה.

איתן כבל: ליבת החוק הייתה בהתכתבות בין כל סוגי הייבוא החדשים שאנחנו פותחים, לבין היבואנים הרשמיים, המוסכים וכל המערכות האלה.

איתן כבל: אם זה לא יהיה תפור עד הסוף, כל העסק הזה לא שווה כלום.

איתן כבל: כי באמת, מה ישתלם לו לאדם, אני זוכר את הדוגמה שאפילו את נתת, נדמה לי – לא, זה היה משהו אחר, תאונה שהייתה.

איתן כבל: עם הליסינג.

איתן כבל: הדוגמה שאת נתת היא דוגמה אחרת, חוה, שחווית על עצמך ממקום אחר עם הליסינג.

איתן כבל: אני זוכר את זה.

איתן כבל: אבל פה, אם לא תהיה כאן סגירה מצד המשרד ושיהיה ברור שהראשון שעושה את המעשה הזה מקבל את הפטיש בראש, זה לא יתקדם.

איתן כבל: זה לא מצב שאתה מזהיר אזהרה ראשונה, אזהרה שנייה.

איתן כבל: פה צריך להסתער על זה.

איתן כבל: אני יודע שלשר שלכם – הוא דיבר אתי יותר מפעם אחת – זה חוק דגל.

איתן כבל: חוק דגל שהוא רואה בו את אחד החוקים החשובים ביותר שחוקקו בשנים האחרונות, ובצדק.

איתן כבל: פיתוח תחרות, הורדת מחירים וכל הדברים האלה, אם זה לא יצא מן הכוח אל הפועל, מה עשינו?

איתן כבל: אנחנו אל רק יושבים פה לכתוב ולאשר תקנות.

איתן כבל: אנחנו אתכם.

איתן כבל: אתם זוכרים כמה דיברנו על העניין של הפיקוח, של האכיפה.

איתן כבל: דיברנו וחזרנו ודיברנו ואמרנו שכל זה לא יהיה שווה אם לא תהיה אכיפה.

איתן כבל: הכול יהיה מילים בעלמא.

איתן כבל: ישבנו פה ושרפנו שעות על שעות.

איתן כבל: באמת שעות על שעות, בימים ראשון, חמישי.

<רון מלכה: פתחנו מועדון חברים כבר.

<רונן לוי: לא.

<רונן לוי: זה יותר גרוע כי הם מקבלים אישור לא לממש את - - -

איתן כבל: חברים, כל המתלהבים שהצטרפו עכשיו, לא ביקשתי עזרה.

איתן כבל: אני מדבר שוטף, אל תעזרו לי.

איתן כבל: הבהרתי את הדברים בצורה מפורשת.

איתן כבל: אני רוצה שהדברים יהיו ברורים.

<אבנר פלור: אני חוזר ואומר וגם בפרוטוקול, אם זה היה כתוב, נכון, אתה צודק, אדוני היושב-ראש.

<אבנר פלור: זה הסעיף - - -

איתן כבל: אבנר, הבעיה היא לא החוק.

איתן כבל: הבעיה מונחת עכשיו לפתחכם, האם אתם תסתובבו עם השוט ותתנו בראש לכל מי שינסה להפר את החוק או שישבנו פה והכול הופך לאות מתה.

איתן כבל: זה עכשיו בידיים שלכם.

איתן כבל: זה לא המחוקק, זה לא אף אחד אחר.

איתן כבל: זה אתם נטו.

עיסאווי פריג': זה הסיכום הטוב ביותר.

עיסאווי פריג': אחרי זה אין.

<משה ויצמן: מוצרי תעבורה.

<משה ויצמן: פרסמנו לפני כשנה מדיניות חדשה שמבוססת על החוק.

<משה ויצמן: אנחנו ידעים לזהות שתחום מוצרי התעבורה עבר מהפכה משמעותית.

<משה ויצמן: אם בעבר הגדרנו לכל מוצר תעבורה סוג של תקן – בעבר היו 110 – היום אנחנו מדברים על 70 סוגי פריט שמחויב בתקן.

<משה ויצמן: זה אומר שהפחתנו בכמות רצינית את כמות המוצרים שחייבים לעבור בפיקוח כדי להיכנס למדינת ישראל.

<משה ויצמן: קיצרנו את הזמן, את הביורוקרטיה.

<משה ויצמן: לא צריך להגיע למשרד התחבורה.

<משה ויצמן: נכון שיבואן ישיר שמביא חלף מקורי יגיד: הגברת לי את הביורוקרטיה.

<משה ויצמן: אבל כיוונו לעשות את כולם שווים עם מינימום ביורוקרטיה וכך זה קורה.

<משה ויצמן: היום, כדי לקבל רישיון למוצר תעבורה, זה לוקח פרק זמן הרבה יותר קצר.

<משה ויצמן: כשצו היבוא החופשי יעודכן במשרד הכלכלה ויפורסם, אנחנו מדברים על ייתור מוחלט של משרד התחבורה בתחום של מוצרי תעבורה.

<משה ויצמן: אנחנו נשארים רק בחלק המפקח.

<משה ויצמן: אנחנו יכולים לראות בתחום של מוצרי תעבורה הוזלה של מחירים.

עיסאווי פריג': מתי יפורסם הצו הזה?

<משה ויצמן: הצו יבוא חופשי?

<משה ויצמן: דיברתי עם עורכת הדין שאמרה שיפורסם תוך כחודש מהיום.

<משה ויצמן: - - - אנחנו מדברים על חובה להציג שתי הצעות מחיר לצרכן במוסכים.

<משה ויצמן: נכון שזה עדיין לא מיושם בחקיקת המשנה, אבל הרוח של החוק נכנסה לתוך חלק מהמוסכים וחלקם כבר מציגים.

<משה ויצמן: אלה מוסכים מורשים וחלק ממוסכי יבואן כבר התחילו בתהליך הזה של ההצגה.

<משה ויצמן: בתחום של מוצרי תעבורה הפחתנו רגולציה, הורדנו בזמנים של רישיונות, צמצמנו עלויות תפעול ליבואנים ובסוף אנחנו רואים את ירידת המחירים.

עיסאווי פריג': איפה מאגר המידע של המחירים עומד?

<אבנר פלור: סיימנו את ההכנה וגם משרד המשפטים סיים.

<אבנר פלור: היות ומדובר במשהו מהותי מאוד שיתרום לנושא התחרות, אנחנו נגיש בימים הקרובים לוועדה את הנושא של השוואת מחירים.

<אבנר פלור: שתהיה לנו במסגרת מאגר חלפים גם השוואת מחירים - - -

עיסאווי פריג': ובתוך השוואת המחירים, אבנר, יהיו חלקים מקוריים , חלקים דמויי מקוריים, חלקים משומשים, תחליפיים מכל הסוגים?

<אבנר פלור: נכון.

<אבנר פלור: נביא את זה לוועדה.

<אבנר פלור: העתקנו מחוק המזון, לא אחד לאחד, אבל העתקנו משם ונציג את זה בשבוע הקרוב לוועדה.

איתן כבל: אבנר, אני אשאל אותך ואת משה, עם יד על הלב, איך אתם בהתאם לציפיות שלכם?

איתן כבל: לתכניות שלכם?

איתן כבל: איפה אתם עומדים?

איתן כבל: אם אני אומר שיש לך את הגרף מ-1 עד 100, איפה אתם מרגישים היום עומדים בכל הנקודות שמונחות לפתחינו?

איתן כבל: מבחינת יצירת תחרותיות.

איתן כבל: אני אומר את זה ככותרת.

<אבנר פלור: אם אתה שואל אותי, מבחינת הזמן של ה-6 חודשים מינואר 2017, אז אנחנו 100 בנושא התחרותיות.

<אבנר פלור: באמת, אני לא סתם אומר את זה.

<אבנר פלור: אנחנו רואים מגמה היות ועדיין אין כמויות גדולות של יבואנים עקיפים, אין כמויות גדולות של ייבוא רכב, אבל מה שקיים היום וכמו שהציג היבואן העקיף, קרו שני דברים: אחד, ראינו שלאותם דגמים שנכנסו לכאן, ישנו הפרש מהותי מבחינת המחיר בין היבואן העקיף לבין היבואן הישיר.

<אבנר פלור: הנושא השני, אתה רואה שנכנסים לפה דגמים שלא היו עד היום.

<אבנר פלור: אני יודע, חבר הכנסת עיסאווי, אני אומר - - -

עיסאווי פריג': אני לא אהיה חבר כנסת לנצח בכדי לעקוב אחרי זה.

עיסאווי פריג': אם תבטיח לי, אז - - -

<אבנר פלור: מבחינתנו, התכלית - - -

איתן כבל: חברים, ברשותכם, אני צריך לסיים.

עיסאווי פריג': גם איתן לא יישאר כאן לנצח.

עיסאווי פריג': הוא רוצה לראות - - -

איתן כבל: בוודאי.

איתן כבל: אני לא יודע מי יהיה אחרי.

איתן כבל: אני רוצה לסכם את החלק הזה כי יש לנו כן עוד חקיקת משנה לפי החוק, תקנות רישוי שירותים ומקצועות בענף הרכב (סירוב לתת שירות), אפרופו השאלה שנשאלה לפני רגע.

איתן כבל: אנחנו נעשה לעצמנו כלל, אני עדיין לא יודע איך לעשות את זה אבל אני מצפה לקבל פעם ב-3 חודשים דיווח מפורט בכתב, ופעם בחצי שנה נעשה גם דיון מעקב בוועדה כדי לראות איפה עומדים הדברים.

איתן כבל: אבל אני חוזר ואומר שכדאי שהפרמטרים יהיו ברורים.

איתן כבל: הרבה מילים לא נותנות לנו בדיוק את התשובה לזה.

איתן כבל: כוונתי, ואני אומר את זה בצורה הכי חברית והכי ישירה: מספרים.

איתן כבל: דהיינו: הגישו איקס בקשות לרישיון, קיבלו כך וכך, היו איקס תלונות על עניין מסוים, כך וכך טופלו.

איתן כבל: אני חייב שנתחיל להרגיש את השוק.

איתן כבל: אתה יכול להתחיל להרגיש את השוק אם אתה מחיל לראות את הפעולות בו ואת התנועה בתוך השוק.

איתן כבל: אנחנו יכולים לראות דרך מספרים את ההתנהלות ואת ההתקדמות בעניין הזה.

איתן כבל: אני באמת מצפה ואני גם אבקש מהשר ואולי לדיון הבא שנעשה בעניין השה נזמין גם את השר לתת את ההתייחסות שלו כדי שיהיה ברור שאנחנו על זה ושחשוב שהמשרד שלו יהיה על זה לא פחות מאתנו.

עיסאווי פריג': השר יהיה כאן ברגע שיהיו לו נתונים משמחים.

איתן כבל: כן, בוודאי.

איתן כבל: אבל לא יהיו נתונים משמחים אם לא נעזור בתהליך הזה במשרד, אם המערכת לא תלחץ.

איתן כבל: אני אומר את זה בלי לעלוב באף אחד, זאת מציאות.

איתן כבל: ליבואנים כוח עצום בתוך המערכת.

איתן כבל: זאת אומרת, גם החקיקה היא לא מהרגע להרגע.

איתן כבל: זה לא "חיש-גד" שאתה מגרד וכבר רואה את התוצאה מיד.

איתן כבל: אלה תהליכים ארוכים, משמעותיים והם תלויים בנחישות שאתם תפגינו יותר מכל.

איתן כבל: אם תפגינו נחישות, באמת שהדברים ייראו אחרת.

איתן כבל: שני דוברים ואני סוגר.

איתן כבל: כן, רונן.

<רונן לוי: שלחנו אתמול מכתב לוועדה.

<רונן לוי: מה שהוצג פה היום זו מציאות – אני לא רוצה להעליב אף אחד – קצת מדומיינת.

<רונן לוי: היא שונה לחלוטין מהמציאות בשטח.

<רונן לוי: בשבוע שעבר, 20 מוסכים של יבואן אופנועים גדול קיבלו מכתבים שמעיפים אותם מהזכיינות שלהם אם לא יחתמו על הסכם חדש מתוקף חוק רישוי שירותי רכב, סעיף 58, שאין לו תקנות בכלל.

<רונן לוי: זאת אומרת, העילה לביטול הזיכיון היא סעיף 58 לחוק כשעדיין לא בוצעו תקנות, היבואן לא פרסם בכלל באתר שלו את אמות המידה.

<רונן לוי: זו כבר פעם שנייה שזה קורה.

<רונן לוי: בפעם הראשונה הם אפשרו את זה.

<רונן לוי: כשאין אכיפה אז באמת הם עושים מה שהם רוצים.

<רונן לוי: אותו דבר העניין שאי אפשר לממש אחריות של הייבוא המקביל לרוב היבואנים.

<רונן לוי: חלק מהיבואנים בייבוא אישי כן מממשים, אבל בייבוא המקביל היום לא מממשים אחריות.

<רונן לוי: זה אותו דבר, אין אכיפה.

<רונן לוי: בעניין הזה, יש לנו עוד 20 מוסכים מרשת אחרת של רכב פרטי שגם הולכים לצאת מהרשתות בגלל אותה עילה שיונקים אותה מחוק הרישוי.

משרד התחבורה אומר: זה לא קורה, הם עושים מחטפים.

משרד התחבורה אומר: כבר שלחנו כמה מכתבים.

משרד התחבורה אומר: ברגע שהם לא מטפלים, אז עוד יבואן עושה מחטף.

משרד התחבורה אומר: אותו יבואן אופנועים הוא עוד מעט 50% מהשוק של האופנועים.

משרד התחבורה אומר: צריך להבין, אנשים 30 שנה, 40 שנה, בעלי עסקים, מאיימים עליהם.

משרד התחבורה אומר: זאת אומרת, השוק נהיה שוק של איומים.

משרד התחבורה אומר: או שאתה חותם עכשיו או - - -

איתן כבל: הבנתי, רונן.

<רונן לוי: שנית, אין לנו נגישות למידע כמו שדורש סעיף 80.

<רונן לוי: שלוש, אין שקיפות.

<רונן לוי: מרוב היבואנים אתה לא יכול לקבל נתונים על החלקים.

<רונן לוי: אנחנו נדרשים להיכנס לקטלוגים בארצות הברית בשביל לקבל נגישות לחלקים.

<רונן לוי: איזה צרכן נכנס לאתר של יבואן רכב ויכול לשים קטלוג בשביל לקבל מידע?

<רונן לוי: איזה צרכן מכיר מספר קטלוגי?

<רונן לוי: הוא רוצה לדעת איזה פילטר - - -

איתן כבל: רונן, העניין ברור.

עיסאווי פריג': שאלה - - - סעיף בחוק כפוף לתקנה שאמורה - - -

איתן כבל: תקנה לא יכולה בחיים להיות כפופה לסעיף בחקיקה ראשית.

עיסאווי פריג': אז החוק לא בתוקף, לא?

איתן כבל: יישום של סעיף הוא בתקנות.

עיסאווי פריג': אבל אם אין תקנות, אז הסעיף לא מיושם.

איתן כבל: נכון.

עיסאווי פריג': אז למה - - - בניגוד לחוק.

איתן כבל: אני לא מציע לפתוח עכשיו כאן את העניין.

איתן כבל: אמרתי בפתיח שעם כל הכבוד ליבואנים, ויש כבוד, הם יעשו את הכול כדי לטרפד.

איתן כבל: עכשיו הם מסתכלים לכם בעיניים, זה קרב.

איתן כבל: אנחנו חוקקנו את החוקים, או שאתם תהיו שם כדי לעמוד מולם או שלא.

איתן כבל: בסוף זה הסיפור.

איתן כבל: מה שמעלה כאן רונן הן שתי הנקודות הכי בסיסיות.

איתן כבל: בטוואי של החוק יש כמה נקודות מרכזיות שבלעדיהן החוק הזה הוא חסר תוכן ומילים.

איתן כבל: רבה מילים, 265 - - -

<לאה ורון: סליחה, אדוני.

<לאה ורון: מר לוי, המכתב שלכם לא התקבל בוועדה.

<לאה ורון: המכתב בו אתה מתייחס לרישיונות היבואנים של אופנועים לא התקבל בוועדה.

<לאה ורון: תעביר אותו בבקשה פעם נוספת.

<רונן לוי: את זה לא העברתי.

איתן כבל: ביקשתי ממנה, שאלתי איפה - - -

<אינגריד הר אבן: במכתב מאתמול התייחסתי לנושא האחוזים של היבואנים.

<אבנר פלור: אני גם לא מכיר את הנושא הזה.

איתן כבל: חברים, עוד דבר, פה זאת לא יחידה סודית.

איתן כבל: הכול סודי.

איתן כבל: אם זה סודי ונשמר בתוך חדר סודי, אז נקיים דיון סודי.

איתן כבל: אם זה לא מונח לפתחנו אז לא נדע להתמודד עם זה.

איתן כבל: רונן, תעביר את הנתונים, אני מתחייב לך לטפל בזה.

<רונן לוי: אבל התשובה שאנחנו מקבלים היא שהיבואנים הם רציניים.

<רונן לוי: התשובה הזו לא יכולה - - -

עיסאווי פריג': תעזוב.

עיסאווי פריג': תתמקד בביטול מוסכי ההסדר.

<רונן לוי: - - - כ-5,600 מוסכים - - -

עיסאווי פריג': תתמקד בביטול מוסכי ההסדר.

איתן כבל: רונן, תודה.

איתן כבל: כבר יש רעש של מנוע.

איתן כבל: צריך לתקן אותו.

איתן כבל: קדחת לי.

<יעקב אנוך: אדוני היושב-ראש, אני רוצה למחות על הגישה – בצער אני אומר את זה שאני צריך למחות בחדר הזה על הגישה שבה זורקים דברים, זורקים רפש בחוסר אחריות מובהק.

<יעקב אנוך: אני יודע על רפש קודם שזרקו על שלושה מוסכי שכביכול היבואנים עושים - - ם עם החוזים.

<יעקב אנוך: הם הגיעו למשרד התחבורה, נבדקו במשרד התחבורה ולפי מה שאני יודע לא נמצא ממש.

<יעקב אנוך: אז לבוא לפה, לזרוק רפש ולצאת מפה ולהשאיר את הלכלוך זה מאוד קל.

<יעקב אנוך: לבוא לפה ולהגיד דברים שאין להם, לא רק לא ביסוס אלא גם לא אמת, זה מאוד קל.

<יעקב אנוך: יש בחוק סעיף שאומר "לא יסכל" ואנחנו מכירים אותו כולם.

<יעקב אנוך: אף יבואן לא יסכן את עסקיו שהם 40 או 50 או 30 אלף מכוניות בשנה בשביל 1,000 מכוניות של ייבוא מקביל כזה או אחר.

<יעקב אנוך: אף יבואן לא יעבור על החוק בסעיף "לא יסכל".

<יעקב אנוך: מעבר לזה, יש היום בחוק אפשרות למנהל להטיל קנסות כאלה או אחרים, כך שהדברים מול העיניים והטענות כאילו מסכלים הן טענות לא נכונות.

<יעקב אנוך: לגבי נושא האחריות: שיביאו את המקרים למשרד התחבורה.

<יעקב אנוך: אנחנו מוכנים לשבת שם ולראות - - -

איתן כבל: מר אנוך, נתתי לך את זכות הדיבור כיוון שאך טבעי הוא בעקבות הדברים שנאמרו כאן.

איתן כבל: אני חוזר ואומר לרונן ולכולם: אני רוצה להזכיר לך שאמרתי כל הזמן על יבואני הרכב שהם לא נמצאים ברשימת ל"ו הצדיקים, לא כי אין מקום.

איתן כבל: אבל אני גם לא מוכן שבעניין הזה כל דבר ייזרק לפתחם כאילו הם הבעיה היחידה.

איתן כבל: זה גם מונח לפתחכם במשרד התחבורה.

<אבנר פלור: שיביאו את המקרים.

<אבנר פלור: סתם לזרוק - - -

איתן כבל: אבנר, אני מקבל.

איתן כבל: אבנר, אמרתי, זה על ההוא שכל הזמן בכה למה הוא לא זוכה בטוטו.

עיסאווי פריג': אז תמלא.

<זאב פרידמן: אדוני היושב-ראש, אני רוצה להתחבר לדבריו של רונן לוי.

<זאב פרידמן: ישנו גם היום מידע ופעולות שצרכנים יכולים לעשות כדי ליהנות מהפירות של החוק הזה שהוא כל כולו נועד לצרכנים.

<זאב פרידמן: ככל שהחוק ילך וייושם יותר ויותר, יהיה יותר מידע ויותר כלים שצרכנים יוכלו להשתמש בהם.

<זאב פרידמן: זה חוק חדש, אלה תהליכים חדשים, אלה דברים חדשים שאני חושב שמשרד התחבורה צריך להיערך להם כאן ועכשיו כדי להביא אותם אל הציבור, לחנך ולשנות את הגישה של הציבור וללמד אותו להשתמש בכלים - - -

איתן כבל: תודה.

איתן כבל: תודה.

<רון מלכה: רציתם הוכחות - - -

איתן כבל: הדיון נגמר, נזכרת?

<רון מלכה: לא.

<רון מלכה: אני הצבעתי לפני רונן ואמרת לי - - -

איתן כבל: עכשיו אני אומר לך לחכות.

איתן כבל: אני סיימתי אתך.

איתן כבל: אני רוצה לסכם ולומר בואו לא נזרוק עכשיו כאילו משרד התחבורה ישב והתעצל.

איתן כבל: הם עושים עבודה - -

<זאב פרידמן: - - -

איתן כבל: זאב, אמרתי אתה?

איתן כבל: אמרתי את המילה זאב?

<לאה ורון: הוא אמר מה שהוועדה התרשמה.

איתן כבל: אני מדבר באופן כללי.

איתן כבל: - - אבל יש בפניכם עוד הרבה מאוד עבודה וזה מונח לפתחכם כמו שכבר חזרתי ואמרתי לכם.

איתן כבל: אנחנו נעקוב מקרוב ואני אבקש דוח תלת חודשי מפורט על כל ההתקדמות לפי הבקשות שאני ביקשתי.

איתן כבל: פעם בחצי שנה תצטרכו להופיע פה בפנינו ולהציג את הדברים.

איתן כבל: אני גם מפציר גם בפני הגורמים האחרים, בעיקר מי שלקח על עצמו להיות יבואן כזה או אחר.

איתן כבל: למשל מענף אחר, מענף הגז, חיבור המפעלים לגז – הם יודעים כל הזמן בכל שלב ושלב לפנות לוועדה ולהעמיד אותה על הבעיות המתקיימות שם.

איתן כבל: אני מצפה בדיוק אותו דבר.

איתן כבל: אני לא הולך להיות הבורר ואומר חסר פתק כזה או שצריך להביא נייר כזה.

איתן כבל: אבל בעיקרון, אם תרגישו שיש חסמים בסדר גודל שמתאר רונן, שהחוק לא מיושם, לזה אני תכוון.

איתן כבל: כשבאים לתקן רכבים שהובאו בייבוא עקיף לסוגיו השונים ומסרבים לתקן אותו.

איתן כבל: כל אחת מהדוגמאות שהעלה פה רונן, אם הן נכונות, נא להניח אותן לפתחנו.

איתן כבל: אבל בבקשה, אנא רונן, עם עובדות.

איתן כבל: יש לי בקשה - - -

<רונן לוי: הכול עבר אליו.

<רונן לוי: אין דבר שאני אומר פה שלא עבר לפני כן למשרד - - -

איתן כבל: רונן, יש לי בקשה, כל מכתב שאתה שולח לו, שים אותי בהעתקים.

איתן כבל: אני גם יודע לבדוק ולראות.

איתן כבל: יש לי מעקב משלי יודע את זה אבנר:

איתן כבל: אם אני לא מקבל תשובות, אני יודע גם להגיב בהתאם.

איתן כבל: לכן אנחנו נעשה את הדברים בצורה מפורשת שאף אחד כאן לא יתבלבל: החוק ייושם כי זה אחד החוקים הצרכניים החשובים ביותר שחוקקו בשנים האחרונות ובכוונתנו גם שהוא ייצא מן הכוח אל הפועל.

איתן כבל: תודה רבה.

איתן כבל: הישיבה נעולה.